Løypemaskinrapport  2016
Sesongen i år ble omtrent som fjorårets. Første tur den 10.jan (8. i fjor), og den siste den 16.mars (31. i fjor). Siste turen begge år gikk kun i Ring’s løyper, ellers var det stopp 1 til 2 uker tidligere. Men det var kun en liten periode det var gode snøforhold, ellers var det sparsomt, så det ble kjørt bare 144 timer. 
Som tidligere år hadde  vi service fra Owren etter sesongen. Det ble igjen oppdaget  sprekker i ramma, så vi måtte ha den på verksted. Samtidig ble gir på h.side reparert (lekkasje), fresen reparert og avbalansert, pluss ett nytt dekk. 

Maskina begynner nok  å dra på åra …
Traséene ble som vanlig gjennomgått i høst, ryddet og utbedret på noen plasser. 
Neste års sesong fikk vi tidlig start på. Allerede midt i november kom det såpass med snø at vi fikk kjørt gjennom mye av løypene, men så kom mildværet, så mer kjøring ble det ikke i 16. Men vi fikk en bra såle som mildværet ikke fikk tatt knekken på, og som har vært god å ha senere.
Strekningen Satema-Korgerstuvika ble ikke kjørt i år heller.
Brev med forespørsel om støtte fra skifolket ble sendt ut i år også.
Moelv 26. februar  2017
                                                                  Hallvard Brendryen
